KLUBI 700
On inimesi, kes elavad valekujutelmade mõju all
ja Twain Perry oli üks neist.
Twain arvas, et on lõpp tegija.
Ta oli ülimalt uhke oma töö üle, olles Chicagos politseinikuks.
Tal oli ka imeilus naine, lapsed ja kena kodu.
Kuid Twain ei teadnud midagi oma naise saladusest,
mis oli kui peagi lõhkev pomm.
Kõik sai alguse füüsilisest tõmbest,
aga neil ei kulunudki kaua,
kui nad mõistsid, et nad vajavad üksteist.
Ta näitas üles usku minusse.
Usku, mis kattis mu ebakindlust.
Mul oli keegi, keda armastada, kes armastas mind tagasi
ja kellesse sain valada kogu oma elu.
Kui nad 1992. aastal kohtusid,
oli Twain 20-aastane sõdur Chicago äärelinnast.
Ühtlasi ühe pastori kasupoeg,
keda peeti andekaks lapseks.
Kõik rääkisid: "Teda ootab ees suur tulevik
ja temast saab miljonär."
See hirmutas mind, sest kartsin, et ei vea välja.
Lattoya ehk Lattoy oli 17-aastane ja tuli katkisest perest,
kus ta koges nii sõnalist kui seksuaalset kuritarvitamist.
Olin väga lootusrikas,
uskudes, et mu tulevik saab erinema mu minevikust.
4 aasta möödudes olid nad abielus, neil oli 3 last
ja Twain oli sõjaväest lahti lastud.
Mõeldes aga oma kodukogudusele,
oli ta mures, mida teised temast arvavad.
Olin läinud vastuollu oma usuga, ootustega mu elu suhtes,
mu lapsed olid ripakil ja ma elasin sotsiaalabist.
See polnud olukord, kus pidanuksin olema.
Nii et kui Twain sai 1996. aastal Chicago politseisse tööle,
oli see ta võimalus tõestada oma väärtust.
Ta tegi peagi nii palju ületunde ja lisatöid, kui vähegi võimalik.
Maksin kirikule kümnist ja ohvriande, lapsed olid hoitud ja mul oli töö.
Koguduse silmis oli kõik kõige paremas korras.
Lattoya jaoks aga polnud usk ja kogudus esmatähtsad.
Ta sõltus oma mehest, kes polnud kunagi kodus.
See oli väga üksildane aeg mu jaoks.
Mul polnud sõpru ega kedagi, kellega oma elu jagada.
Koguduses polnud ka kedagi, kellega oleksin saanud rääkida.
Nii läks Lattoya tööle ja pälvis ka ühe meeskolleegi tähelepanu.
Mul tekkis teise täiskasvanuga emotsionaalne side,
mida nii väga vajasin.
Kuid emotsionaalne petmine pöördus peagi füüsiliseks petmiseks
ja Lattoya mõistis koheselt, millega oli hakkama saanud.
Mõtlesin: "See on kohutav!"
Mul oli pere - mees ja lapsed ning ideaalne elu oma kujutlustes.
Ja nüüd korraga olin kõik tuksi keeranud.
Olles lõpetanud selle suhte, tunnistas ta selle Twaini emale üles
ja andis oma elu Jeesusele.
Ütlesin Jumalale: "Kui Sina ja kõik nende poolt räägitav on tõsi,
siis vajan, et ilmutaksid end."
Üks rahu ja kindlustunne täitsid mind
ja ma mäletasin, kes ja kus ma olen.
Siis aga rääkis ta ka Twainile oma petmisest.
Mu süda murdus, kui teda nägin
ja ma hakkasin lihtsalt nutma.
Teadmine, et mina olin selle põhjuseks,
tekitas suuremat valu, kui mida olin ise eales kogenud.
See pilk, millega ta mind vaatas...
Kui Twaini tunded olid vaibunud, said nad rääkida,
tunnistades mõlemad oma süüd nende mõranenud suhtes.
Kuid laste pärast otsustasid nad lasta ajal tervendada oma abielu.
Samas oli Twaini poolt tekkinud müür
nii tema ja Lattoya, kui ka tema ja Jumala vahele.
Olin tänulik, et mu mees lasi mind küll enda ligi,
aga samas puudus me vahel ühendus
ja raske oli üksteist usaldada.
Kõik tugines mu eneseväärikusele, intellektile ja jõupingutustele.
Kuniks Lattoya avastas Twaini arvutist 2009. aastal ühe E-kirja,
mis paljastas, et Twainil oli afäär.
See oli hävitav
ja ma mõtlesin hetkeks, et äkki peaksin lahkuma.
Arvasin siiralt, et see lõpetab me abielu.
Kuid küsimus polnud selles teises naises,
vaid olukorras, milles ma ise olin.
Neil tuli taaskord vaadata sügavale enda sisse.
Ma tunnen oma mehe südant. Ma ju tean, mis mees ta on.
Tean omast käest, mis tunne on olla katkises seisus.
See olukord oli nii palju suurem minust
ja ma ei tulnud sellega toime.
Nii pidin täiega sõltuma Jumalast.
Twaini jaoks tähendas see oma elu taaspühendamist Jeesusele.
See oli täielik alistumine, mis tõi mind põlvedele.
Pidin panema maha selle, kellena end nägin.
Nad läksid nõustamisele ja võitlesid oma abielu eest.
See nõudis nii kannatlikkust, kui andestust,
kuid Jumal tervendas ajapikku nende südamed ja abielu.
Palju vaidlusi ja palju pisaraid,
aga igatsesime nii väga millegi enama järele.
Kui otsustasid andestada,
pidid kõik su ülejäänud otsused lähtuma sellest otsusest.
Nii et kui mõni mu mõte või tunne oli kaugel andestusest,
pidin võitlema nende vastu
ja otsustama millegi muu kasuks.
Tänaseks on nad pööranud oma võitused
võimaluseks aidata teisi
läbi FB lehe Marriage Impossible (Võimatu abielu).
Suur ja võimas Jumal nägi väikest mind?
Teades, kes ja mis ma olin ja olen, olles endiselt oma teekonnal,
armastab Ta mind ikkagi.
Tõeline elu Jumalaga pole võimalik seni,
kuni me pole jõudnud viimse piirini iseenda suhtes.
Ma jõudsin enda viimse piirini
ja Jumal oli kõik, mis mulle oli veel jäänud.
Piibel ütleb,
et kui sulle meenub palves, et sul on midagi kellegi vastu,
siis andesta talle, et taevane Isa võiks andestada sulle.
Inimesed on teinud sulle halbu asju.
Nad on petnud sind.
Mehed ja naised on olnud truudusetud üksteise suhtes.
See kõik on kestnud sisuliselt aegade algusest peale.
Aga Kõikväeline Jumal ütleb: "Ma andestan sulle."
Nõnda nagu me palume Tema andestust,
nõnda peame me ka andestama üksteisele.
Piibel küsib: "Kuidas te saate armastada Jumalat,
keda te pole kunagi näinud
ja vihata oma ligimest, kes on loodud Tema näo järele?"
Kuidas see on võimalik?
Kui mees ütleb: "Mu naine pettis mind"
ja naine ütleb: "Mu mees pettis mind.",
siis tegelikult su mees ei petnud mitte sind, vaid Jumalat.
Ja mis veelgi olulisem - ta pettis iseennast.
Kuid Jumal ütleb: "Ma andestan sulle.
Mis iganes pattu sa poleks ka teinud, ma andestan sulle."
Nii tahan ka öelda kõigile meestele-naistele,
kes meid praegu vaatavad ja kes vihkavad üksteist -
Jumal ütleb teile: "Kas te palun laseks mul tulla te abielu keskele
ja panna see jälle kokku?"
Sest kui Jumal on kõige keskpunktis, muudab Ta kõik ka uueks,
kinkides teile uue laulu, rõõmu ja lootuse.
Kõik, mida vaid tegema peate, on ütlema "Jah" Jeesusele.
Nii et, kus iganes te ka olete -
langetage oma pea ja paluge koos minuga.
Ja kui te abikaasa on te kõrval, võtke ta käest kinni.
Tehke seda kohe praegu
ja kummardage oma pea ning paluge koos minuga.
Paluge vaikselt või häälega, kuis iganes.
Issand Jeesus,
tean, et armastad mind.
Ja nõnda nagu Sa armastad mind,
tahan ma pühendada oma armastuse kaasale, kelle Sa oled mulle valinud.
Ma pühendan end oma abikaasale
ja annan talle kogu oma armastuse,
nõnda nagu Sina oled mulle andnud kogu oma armastuse.
Tean, et Sa surid mu eest,
mistõttu ma võtan vastu Su pääste ja andestuse.
Issand, palun, et tuleksid ja liidaksid meid taas ühte
ühe uue armastuse sideme läbi,
mille sarnast me pole kunagi varem kogenud.
Üllata meid sellest hetkest alates Jumala ja Püha Vaimu armastusega.
Aitäh Issand! Jeesuse nimel, aamen.
Andke meile teada,
kui pühendasite oma elu taas oma abikaasale
ja ma olen elevil sellest, mida Jumal saab tegema.
Sõna Terryle.
Peagi lugu erakordsetest kleitidest, mida esitletakse üle maailma.
Mis on sel taevalikul loomingul pistmist kommunismi langemisega?
Väga põnev lugu, mis on veel ootel.
Lisaks vastused te küsimustele.
Bob kirjutab: "Sain just kätte
oma surnud naise elukindlustusmakse.
Kas peaksin selle pealt ka kümnist maksma?"
Jääge meiega, sest Pat vastab sellele peagi.
Minge kõike maailma ja tehke jüngriteks kõik rahvad.
Jumal lõi alguses taeva ja maa
ja see kõik oli hea.
Ta lõi meid tundma Teda
ja elama ühtse perena.
Kuigi Ta armastas igat rahvust, suguharu ja üksikisikut,
pöörasime me selja Ta armastusele.
Meie patt lahutas meid Temast.
Kuid Ta ei unustanud meid.
Jeesus Kristus lahkus taevast, et olla koos meiega.
Ta löödi risti ja Ta suri meie pattude eest.
Kuid Ta tõusis surnuist ja elab täna taas.
Jeesus tuleb taas tagasi ja me ootame seda päeva.
Seniks aga jagame Jumala armastust inglise keeles,
saksa,
portugali
ja jaava keeles,
et iga inimene võiks leida tee meie Päästja - Jeesuse juurde.
See on meie missioon,
meie kirg
ja meie tulevik.
CBN’i ESIMESED 50 AASTAT
Sul on kõik, mida arvasid õnneks vaja minevat.
Paljutõotav karjäär,
piisavalt sõpru
ja üha kasvav pere.
Ometi tundub elu kuidagi tühi. Midagi on nagu puudu.
Vaid Jumal saab anda me elule tõelise tähenduse.
Tõeline õnn peitub Tema tundmises.
Avasta, kuidas Jumal saab muuta su elu.
Vaata "Klubi 700" saadet.
Aljona on endale juba teinud nime tippmoe maailmas,
olles rahvusvaheliselt tunnustatud moelooja.
Siis aga andis Jumal talle nägemuse alustada oma firmaga,
mida rahastas üks ärimees, et luua taevaseid kollektsioone.
Küsimus pole siidis ega inimesele avaldatavas austuses.
Küsimus on Jumalas, keda kõik vajavad.
Küsimus on Tema armastuses.
Pidulikud kleidid, mida kunstnik ja disainer Aljona Izakova loob,
on olnud nähtavad ülemaailmsetel moelavadel.
Ta loob neid kõiki vaid ühe eesmärgiga -
et tuua au Jumalale.
Kui Jumal elab su südames,
siis Tema annab sulle ideid ja sa võid luua täie vabadusega.
Elu ilma Jumala- ja Jeesuseta on aga pimedus
ja ma mäletan seda aega.
Aljona kasvas üles Lätis, kommunistliku režiimi all,
kus ateism oli ainus aktsepteeritud usk.
Ta ei teadnud kristlusest midagi,
kuniks sattus 12-aastaselt raamatukogus raamatu peale,
mis mainis Piiblit.
Läksin raamatukoguhoidja juurde ja küsisin, kas neil on Piiblit?
Ta oli šokis ja teatas mulle,
et neil pole raamatukogus selliseid raamatuid.
Raamatukoguhoidja andis Aljona isale - sõjaväeohvitserile,
teada Aljona küsimusest.
Ma polnud kunagi näinud oma isa nii vihasena,
kes keelas mul enam kunagi mainimast Piiblit või Jeesust.
See oli muide esimene kord, kui kuulsin midagi Jeesusest.
Läks veel 10 aastat, kuniks Aljona kuulis uuesti Jeesusest.
Temast sai väga edukas kunstnik
ja ta oli kõigest 14-aastane, kui ta korraldas oma esimese näituse.
Kuid surve olla publikule meelepärane,
avaldas talle negatiivset mõju.
Tohutu hirm täitis mu südant,
sest tundsin, et kui teen midagi valesti,
siis inimesed ei armasta mind enam.
Paljud kunstnikud ja tuntud moeloojad
tegid kas enesetapu või kasutasid uimasteid,
sest nende sees oli tohutu tühjus ja hirm.
See oli nii kohutav!
See oli põrgu maa peal.
Aljona abiellus oma 20'ndates ja tegi endale moemaailmas nime.
Nõukogude Liidu lagunedes polnud kristlus enam varjatud teema
nii nagu Aljona noorusaastatel.
Nii kohtus ta 1991. aastal Ameerika misjonäridega,
kes rääkisid talle Jeesusest.
Olin alati püüdnud mõista elu mõtet, aga seda ilma Jeesuseta.
Kui aga avasin oma südame Jeesusele,
toimus kui üks plahvatus
ja valgus ning kõik muu tuli esile, mida olin terve elu otsinud.
Uskudes, et moemaailm ja vast leitud usk ei sobi kokku,
pani Aljona oma ateljee kinni.
Jumalal aga olid teised plaanid
ja Ta andis Aljonale nägemuse kleitidest,
mida kanti Piibli aegadel ja mis peegeldasid Jeesuse elu.
Nägin imeilusat kollektsiooni,
mis esindas loomist ja aega, mil Jeesus sündis.
Ühtlasi ka Tema ristilöömist ja ülestõusmist.
Ja ma nägin oma silme ees erinevaid kleite.
Mõistsin, et see on taevane kutsumine.
90'ndate alguses oli Venemaal isegi raske toitu leida.
Rääkimata siis veel kangastest.
Kuid uskudes, et Jumal sillutab tee ühendamaks oma usku ja moodi,
lõi Aljona ühes oma kristlastest sõpradega oma firma.
Favore moemaja.
Laenasime pangalt 300 dollarit
ja rajasime oma firma, sest Jumal suunas meid seda tegema.
Jumal kasutas seda, kinkides meile kliente,
kellele saime ka Jeesusest rääkida.
Aljona unistas endiselt piibeliku kollektsiooni loomisest,
kuid tal puudusid ressursid millegi nii ambitsioonika loomiseks.
Siis aga sai ta ootamatu sõnumi ühelt Šveitsi ärimehelt,
keda ta oli ühel moeshowl kohanud.
Ta ütles: "Jumal rääkis mulle teist igal hommikul,
mistõttu peame kokku saama."
Mees otsustas rahastada Aljona kollektsiooni.
Nii lõi Aljona ühes oma meeskonnaga järgneva 4 aasta jooksul üle 50 kleidi,
kasutades selleks vaid parimaid kangaid ja materjale.
See kollektsioon on Jumala auks - parimatest parim.
Usun, et kui kristlased looksid rohkem täiuslikke asju Jumala auks,
võidaksime me ka enamate ilmalike inimeste tähelepanu.
Aljona on esitlenud oma kollektsiooni üle kogu maailma
ja seda ka erinevatel meediaüritustel.
Kuid mis kõige tähtsam -
ta ei loo enam hirmust olla inimestele meelepärane,
vaid see on tema viis ülistada Jumalat.
Mind ei huvita, mida inimesed mu kunstist arvavad.
See on minu ja Jumala vaheline asi.
Ma vaatan taevasse
ja Jumal vaatab minu peale ning naeratab,
sest Talle meeldib mu looming ja see teeb mind rõõmsaks.
See on tõeline vabadus Teda tunda.
Aljona kolis ühes abikaasa Sergeiga 2011. aastal USA'sse,
kus ta on mentoriks noortele moeloojatele
ja jätkab uute disainide loomist.
Tõin selle kollektsiooni Ameerikasse,
sest usun, et Ameerika hoidmine kristliku maana
on oluline kogu maailma jaoks.
Nii usun ka, et on hea inspireerida
uute kunstnike ja moeloojate põlvkonda
looma Jumala auks parimatest parimat.
Enam kui midagi muud,
on Aljona tänulik oma suhte eest Jeesusega,
mis kinkis talle elu ja ta loomingule igavikulise tähenduse
Jeesus on mu parim sõber
ja kuna ma olen kunstnik, siis ma näen Ta ilu kõikjal.
Kui imeline, milline rikkus ja värvid tulevad esile kellegi elust,
kes elas kord nii värvitut elu.
Imeilusad asjad, mis ei saagi tulla mujalt kui Jumalalt.
Imeline! - Taevane looming.
Peagi aga teie küsimuste ja meie vastuste juurde.
Dale küsib:
"Kas selleks, et olla päästetud, peab rääkima võõrastes keeltes?"
Pat vastab kohe varsti.
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liituksid meiega?
Kinkides lootust ja tõotades armastada.
ORVU TÕOTUS
8-aastane Angel tuli viia ruttu haiglasse,
sest tal oli väga kõrge palavik ja ta oksendas.
Ta ema teadis täpselt, miks ta tütar haige on.
Kogu nende küla oli joonud reostunud vett.
Kui Ipa oma perega sellesse külla kolis,
otsisid nad esimese asjana puhast joogivett.
Siinne vesi tuli ühest jõest, mida inimesed kasutasid WC'na.
Nii otsisid nad uut veeallikat, leides selle mudase tiigi.
8-aastane Angel rääkis selle vee seisust.
See vesi oli kollane ja lõhnas muda järele.
Ma ei tahtnud seda üldse juua.
Selles tiigi vees on savi,
nii et sellega valget riisi keetes, muutub riis kollaseks.
Ipa püüdis keeta seda tiigivett, enne, kui lapsed seda jõid,
kuid isegi see ei kaitsnud neid.
Nii jäid nad vahel väga haigeks.
Kuulsin, et osa inimesi me külast olid surnud selle vee joomise peale.
Mingil hetkel tekkis Angelil kõrge palavik ja ta oksendas.
Kartsin täiega, et ta sureb ka ära,
mistõttu viisin ta kiiresti 13 km kaugusel asuvasse kliinikusse.
Tänu Jumalale, et ta sellest välja tuli!
Kui Operatsioon Õnnistus nende reostunud tiigist ja jõest kuulis,
rajasid nad sinna terve kogukonna jaoks oma kaevu.
Vesi on nii puhas ja maitseb ülihästi.
Ipa ei muretse enam oma tütre haigestumise pärast
ja kõik saavad nautida puhast, jahutavat vett.
See vesi on nii puhas ja selge ja sel pole mingit lõhna.
Aitäh meie uue kaevu eest!
Me siin Ameerikas oleme nii õnnistatud.
Üks reporter küsis me riigi vaimulikult nõuandjalt,
mille eest meil on üldse tänulik olla keset kõike, mis on toimumas?
Ja ma mõtlesin, et see mees tuleb küll kolmandatesse riikidesse külla saata,
sest meil on nii palju, mille eest Ameerikas tänulik olla.
Ja samas on meil võimalus muuta nende inimeste elusid,
kel pole neid õnnistusi, mis meil on.
Liites oma jõud ja olles ühtne pere,
võime me avaldada tohutut muutvat mõju maailmale.
Nüüd aga aeg küsimusteks. Pat, oled valmis?
Jaa, anna tulla!
Mark: "Loen hetkel midagi uue, digitaalse dollari kohta.
Kas Piibel mitte ei räägi sellist laadi uuest rahast
lõpuaegadel?"
Tegelikult mitte.
Piiblis on öeldud, et inimesed ei saa müüa ega osta midagi,
kui neil pole metsalise märki.
Seega usun, et saab olema
teatud laadi elektrooniline kontroll rahade üle,
mis ei võimalda igaühel osta või müüa.
Usun, et see on see, mida saatan sooviks
ja millest ka Piibel kirjutab.
Kuid ma ei näe midagi digitaalraha kohta.
Bob: "Mu 55-aastane naine suri hiljaaegu
ja ma sain ta elukindlustuse raha 9900 dollari väärtuses.
Pidin sellelt samas 20% makse maksma.
Elan valdavalt sotsiaalkindlustusrahadest
ja mu naise surm kahandab mu igakuist sissetulekut
1600 dollari võrra kuus.
Kas ma peaks maksma kümnist saadud kindlustusrahalt?
Maksan seda oma sotsiaalkindlustuselt juba nagunii.
Tänu hiljutistele kulutustele on elu raske,
aga samas tahan käituda õigesti."
Kujutan ette, et sealt kindlustusest
lähevad veel maha matuse kulud ja muud lood.
Lõppeks on küsimus selles, kui suurt õnnistust te soovite?
Jumal ütleb, et paneksime Ta proovile oma kümnise ja ohvriandidega,
et Ta saaks avada oma taevaluugid
ja täita meid õnnistustega, mida me ei suuda äragi mahutada.
Seega küsimus pole, kui palju te peaks andma?
Makske eelkõige kõik kulud - kas haigla- või matustega seoses
ja siis võite ju ka anda mingi osa sellest Jumalale,
vaadates, mis seepeale juhtub.
Sest Jumal võtab ja paljundab seda.
Dale: "Kas päästetud olemiseks peab rääkima võõraid keeli?
Mulle pole seda andi antud,
kuigi Piibel õhutab meid palvetama Vaimus.
Kas see tähendabki keeltes palvetamist?"
Usun, et Vaimus palvetamine on tõesti seotud
ka keeltes palvetamisega,
kuid samas pole kuskil Piiblis öeldud,
et päästetud saamiseks peab olema ristitud Püha Vaimuga.
On olemas Vaimu seespidine töö ja Vaimu väljavalamine.
Olen just lõpetamas raamatu kirjutamist
Püha Vaimu teemal,
kus on palju rohkem infot.
Kuid kõige esimene asi on võtta vastu Püha Vaim,
mis toob teis esile Jeesuse elu ja selle ilu.
Püha Vaimuga ristmine annab teile aga Jeesuse väe.
Samas te ei vaja seda selleks, et saada päästetud.
Candy: "Olen näinud nägemusi juba lapsest saati
ja Jumal kõnetab mind ka läbi unenägude.
Kuidas aga neid tõlgitseda? Palun aidake."
Ma kahjuks ei oska te unenägusid tõlgitseda,
sest ma pole Taaniel, kellele üks unenägu anti.
Kuninga targad ei osanud seda kuningale seletada,
mispeale Taaniel küsis Jumalalt, mis on selle unenäo tähendus?
Unenägudel on ka oma kindlad sümbolid
ja usun, et nende kohta on mitmeidki raamatuid.
Kuid ma ei oska teile öelda, kuidas seda teha.
Küsige Jumalalt, kas need unenäod tähendavad midagi?
Vahel need tähendavad, vahel mitte.
Vahel unenäod lihtsalt peegeldavad magamise ajal me alateadvust,
selgitades seda, mis juba nagunii me mõtteis.
Linda: "Mu mees on veendunud mõttes,
et peame põgenema mägedesse, kuna "lõpuajad" on käes.
Me elame linnas, kus elab 40 000 inimest,
kuid ma ei usu, et see oleks Piibli mõistes linn.
Oskate ehk selgitada selle piiblisalmi tähendust
ja keda see puudutab?"
See salm puudutas neid, kes elasid Jeruusalemmas.
"Kui te siis näete pühakojas seisvat hävituse koletist,
siis need, kes on Juudamaal, põgenegu mägedesse." (Mt 24:15)
Sel pole mingit pistmist teiste riikidega.
See räägib seal juudi rahvast.
Mis juhtus, oli see,
et roomlased vallutasid Jeruusalemma ja tapsid seal palju inimesi.
Nii antigi neile soovitus põgeneda Jeruusalemmast
ja minna kuhugile, kus neid kätte ei saada.
Lõpetuseks aga Jeremija 15:20:
"Sest mina olen sinuga, et sind aidata ja päästa, ütleb Issand."
Olge julged ja ärge muretsege! Kõike head!
Kanname endaga liiga sageli mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati meiega,
meid alla surudes ja me tõelist rõõmu röövides.
Kuid see pole Jumala tahe, et oleksime kinni minevikus.
Sa võid olla vaba kõigest sellest taagast.
Saa teada, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Kui vajad rääkida kellegagi, kes hoolib,
helista TV7'sse 44 22 227 või kirjuta palve@tv7.ee
Tõlge: Anne-Ly Raukas